gl en gl gl gl gl gl ja gl gl gl gl gl gl gl gl gl gl gl gl gl gl pt gl gl es es gl ja gl gl gl gl cs it de es it es es es gl it es es cs es es es es it es es es gl it es es fr es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: [Vigo] Non a Penalización do Uso da Bicicleta!!
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
[Vigo] Non a Penalización do Uso da Bicicleta!!
Recollemos do noso correio este Manifesto-Denuncia:
O pasado 15 de Marzo, ás 20:30, D. F. I. circulaba en bicicleta polo carril-bus da rúa Lopez Mora, en direción cara o centro da cidade, cando os axentes municipais nº 440 e 429, da patrulla C-4, pararonlle, obrigaronlle a identificarse e tras reterlle durante uns 25 minutos, tramitáronlle unha multa de 200 €, considerando como infracción grave “circular en bici por un carril reservado a Bus/Taxi”.
Os colectivos abaixo asinantes consideramos esta sanción como un abuso e un ataque ao uso da bicicleta, na cidade, xa que neste concello non só non se promociona nen facilita o uso da bicicleta senon que se penaliza, aínda que esta sanción sexa debida a un exceso irracional de celo por parte dos axentes que a tramitaron ou a un desproporcionado afán recadatorio por parte do concello de Vigo.
Carece de toda lóxica penalizar a circulación en bici polo carril bus de Lopez Mora, pois non existe ningún outro carril nesa direción, obligando ás bicis a circular pola rúa Camelias, con moitísimo desnivel e ateigada de tráfico, para desplazarse cara ao centro da cidade. Lopez Mora é a ruta máis doada para que a veciñanza dos bairros de Coia, Travesas, Alcabre, Coruxo, Samil e Bouzas poda desplazarse en bicicleta cara o centro da cidade, xa que é a prolongación natural da Avenida Castelao, pola mesma curva de nivel, sen costas e cun carril bus polo que se podería transitar, xa que non perxudica a circulación dos buses, que se detén en todas as paradas e dificilmente acadan ás bicis. Muito máis entorpecen os taxis cando paran para subir ou baixar pasaxeir@s e non se lles prohíbe o uso do carril bus.
En outras cidades do estado como A Coruña, Valencia, Málaga ou Granada, e fora do estado como Paris e Londres, permítese a circulación das bicis polo carril bus cando non existen infraestructuras segregadas.
O Concello de Vigo non entede que por cada bicicleta circulando pola vía pública hai un coche menos contaminando e producindo ruído. A bicicleta é un medio de transporte ecolóxico, eficiente, saludabel, silencioso e barato, non contamina, non gasta combustibeis fósiles, non contribue a potenciar o cambio climático, non colapsa o tráfico, non provoca siniestralidade, non precisa de grandes superficies para aparcar, aporta autonomía á ciudadanía, fomenta a actividade física, tranquiliza as rúas, proporciona o encontro das persoas, disminue o gasto individual e familiar en desplazamentos, non provoca contaminación paisaxística nin lumínica, humaniza as cidades e proporciona ben estar físico, mental, espiritual e social. O uso da bicicleta trae beneficios tanto para o usuario como para o resto da comunidade. Ademáis por cidade é un medio de transporte máis rápido que o automóvil, calculando o tempo porta a porta.
A bicicleta está ligada ao conceito de Cidades máis Humanas onde a seguranza, a sociabilidade, a accesibilidade, a solidaridade e o ben estar das persoas ten prioridade sobre o fluxo de veículos a motor.
Informamos ao Sr. Alcalde, presidente da “Rede Española de Cidades polo Clima” que na implantación de acións encamiñadas á redución de gases de efecto invernadoiro, a promoción do uso da bicicleta é muito más económica (€/Tn CO2) que calquera outra medida de eficiencia enerxética.
Por todo isto solicitamos ao Concello de Vigo que non penalice o uso da bicicleta pola cidade, que anule esta multa (expediente 128624825) e todas as que se puideron tramitar polas mesmas causas e que promocione e facilite o uso da bicicleta, mediante construción de infraestruturas como carrís bici, carrís compartidos bus-bici-taxi ou incluso carrís con prioridade de bicicletas e que tome medidas que permitan una circulación más tranquila, más segura y más atractiva para toda a cidadanía.
Estamos convencid@s que a bicicleta debe ser, xunto ao transporte público, o eixo fundamental de calquer política de movilidade sostíbel.
A bicicleta é básica para o equilibrio social e ambiental, abrindo posibilidades para un futuro digno e sustentável para todas e todos.
Etiquetas: bicicleta, protesta, Vigo
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)